TMB บวกแรง 4% โบรกฯอัพเป้าใหม่ 3.20 บาท รับรายได้ค่าธรรมเนียม-สินเชื่อโต
TMB บวกแรง 4% โบรกฯอัพเป้าใหม่ 3.20 บาท รับรายได้ค่าธรรมเนียม-สินเชื่อโต ล่าสุด ณ เวลา 10.15 น. ราคาอยู่ที่ 2.92 บาท บวก 0.12 บาท หรือ 4.29% สูงสุดที่ 4.29 บาท ต่ำสุดที่ 2.88 บาท มูลค่าซื้อขายที่ 668.85 ล้านบาท
1 ธ.ค. 2560

ผู้สื่อข่าวรายงานว่า ราคาหุ้น ธนาคารทหารไทย จำกัด (มหาชน) หรือ TMB ณ เวลา 10.15 น. ราคาอยู่ที่ 2.92 บาท บวก 0.12 บาท หรือ 4.29% สูงสุดที่ 4.29 บาท ต่ำสุดที่ 2.88 บาท มูลค่าซื้อขายที่ 668.85 ล้านบาท ขณะที่ดัชนีตลาดหุ้นไทยโดยรวมบวก 0.86%
ด้านนักวิเคราะห์ บล.กสิกรไทย ระบุในบทวิเคราะห์ว่า แนะนำ “ซื้อ” หุ้น TMB ด้วยราคาพื้นฐานใหม่ที่ 3.20 บาท จากเดิม 3 บาท ทั้งนี้ TMB จัดการประชุมนักวิเคราะห์วันที่ 30 พ.ย. เพื่อชี้แจงเป้าหมายทางการเงินประจำปี 61 และแผนธุรกิจ 5 ปีภายใต้การนำบริษัทของประธานผู้บริหาร (CEO) ใหม่ นายปิติ ตัณฑเกษม ที่จะเริ่มดำรงตำแหน่งในปี 61
ทั้งนี้ TMB มีเป้าหมายขยายฐานลูกค้า SME ขนาดเล็กและรายย่อยในเชิงรุกในช่วง 5 ปีข้างหน้า รวมถึงเพิ่มขนาดรายได้ขึ้นเท่าตัวผ่านการขยายรายได้ดอกเบี้ยสุทธิ (NII) และรายได้ที่มิใช่ดอกเบี้ย (non-NII) และการลดอัตราส่วนค่าใช้จ่ายต่อรายได้ (CI ratio) ลงเหลือ 40% ภายในปี 65
โดยได้ปรับเพิ่มประมาณการกำไรปี 61 และปี 62 ขึ้น 4% และ 6% ตามลำดับ จากการปรับเพิ่มสมมติฐานรายได้ค่าธรรมเนียมสุทธิและการเติบโตด้านสินเชื่อ